তেলেগু ভাষার সিনেমায় অভিনয় করতে গিয়ে আগে সে দেশের ভাষা রপ্ত করতে হয়েছে মেঘলাকে। এ প্রসঙ্গে তিনি বলেন, ‘পুরো ছবির চিত্রনাট্য লেখা ছিল তেলেগু ভাষায়। আমি সেগুলো বাংলায় অনুবাদ করে সেটা বোঝার চেষ্টা করেছি। ভাষা নিয়ে সেখানে ওয়ার্কশপ করেছি। রাত জেগে তেলেগু ভাষা শিখতে অনেক কষ্ট করতে হয়েছে। আর শট দেয়ার আগে আমাকে অনুশীলন করানো হয়েছে। এর জন্য পরিচালক ও নায়ক দুজনেই আমাকে অনেক সাহায্য করেছেন।’